6. pielikums

APSTIPRINĀTS

**Latvijas Universitātes sporta pasākuma**

**“LU Florbola pavasara nakts turnīrs 2023”**

**NOLIKUMS**

1. **Mērķi un uzdevumi**
	1. Popularizēt florbolu Latvijas studentu vidū kā spēli, aktīvu atpūtu, veselīgu dzīvesveidu ar pārliecību, ka florbols ir iecienīta komandu sporta spēle, kura ir viegli pieejama un spēlējama jebkurā vietā un laikā.
	2. Veicināt florbola atpazīstamību Latvijas studentu vidū.
	3. Noskaidrot “LU Florbola pavasara nakts turnīra 2023” uzvarētājus.
2. **Vieta un laiks**
	1. Turnīrs norisināsies Rimi Olimpiskajā centrā (Grostonas ielā 6b), O-Sands laukumos.
	2. Turnīrs norisināsies 2023. gada 20. aprīlī no plkst. 23.15.
3. **Sacensību vadība**
	1. Sacensības organizē un vada Latvijas Universitātes Sporta centrs (LU SC) sadarbībā ar Latvijas Universitātes Studentu padomi (LU SP).
4. **Dalībnieki**
	1. Turnīrā piedalās Latvijas Universitātes (LU) klātienes un neklātienes studenti, tai skaitā doktoranti.
	2. Fakultāti drīkst pārstāvēt vairākas komandas. Katra komanda iesniedz pieteikumu ar minimums 4 (četriem) un maksimums 7 (septiņiem) spēlētājiem, ieskaitot vārtsargu. Turnīrā maksimālais komandu skaits ir 16.
	3. Pastāv ierobežojumi Latvijas čempionātā (LČ) florbolā spēlējošiem studentiem. Vienā komandā drīkst spēlēt ne vairāk kā:
		1. 1 LČ Elvi vīriešu līgas spēlētājs;
		2. 1 pirmās līgas spēlētājs.
	4. Komanda drīkst piesaistīt vārtsargu, kurš ir citas augstskolas students.
5. **Sacensību norise**
	1. Komandas sacenšas vienādos sastāvos 4 pret 4, ieskaitot kapteiņus. Komandas sastāvā var būt abu dzimumu pārstāvji.
	2. Spēles tiek spēlētas pēc šādiem noteikumiem:
		1. sacensības tiek rīkotas atbilstoši “LU Florbola pavasara nakts turnīrs 2023” nolikumam un spēkā esošajiem Starptautiskās Florbola federācijas noteikumiem. Komandas sacenšas vienādos sastāvos 3 pret 3 plus vārtsargi. Katrai komandai obligāti ir jābūt savam vārtsargam. Spēles laikā ir atļauts neierobežots spēlētāju maiņu skaits;
		2. spēles laiks – 1 x 8 min. Sacensību vadība patur tiesības mainīt spēles laiku un izspēles kārtību;
		3. spēles risināsies uz 10x20 m liela laukuma;
		4. komandas tiek sadalītas apakšgrupās. Pēc apakšgrupu izspēles labākās komandas spēlē izslēgšanas turnīru;
		5. izslēgšanas spēlēs iekļuvušo komandu skaits tiks precizēts pēc pieteikumu iesūtīšanas laika beigām. Pieņemot, ka turnīrā startē maksimālais komandu skaits (16), izspēle būs sekojoša: pēc apakšgrupu turnīra (4 apakšgrupas pa 4 komandām katrā) sekos izslēgšanas spēles, kurās iekļūs 8 komandas;
		6. pusfinālos zaudējušās komandas spēlē par 3. vietu, bet komandas, kuras gūst uzvaru, spēlē finālā par 1. vietu.
6. **Punktu skaitīšanas sistēma**
	1. Par uzvaru – 3 punkti, par neizšķirtu rezultātu – 2 punkti, par zaudējumu – 1 punkts, par neierašanos uz spēli – 0 punkti. Vienādu punktu summas gadījumā divām vai vairākām komandām augstāku vietu ieņem tā komanda, kurai:
		1. labāki rādītāji savstarpējās spēlēs (punkti, vārtu starpība, gūtie vārti);
		2. vairāk uzvaru visās spēlēs;
		3. labāka iegūto un zaudēto vārtu starpība visās spēlēs;
		4. vairāk gūto vārtu visās spēlēs.
	2. Izslēgšanas spēlēs neizšķirta rezultāta gadījumā uzvarētājs tiek noteikts ar trīs pēcspēles metienu/bullīšu palīdzību katrai komandai.
	3. Minimālais spēļu skaits katrai komandai ir 3.
7. **Pieteikumi**
	1. Pieteikums par dalību turnīrā jānosūta līdz 19. aprīļa plkst. 23.59 elektroniski uz e-pastu sacensibas@lu.lv.
	2. Pieteikuma anketa atrodama: [www.lu.lv/sports](http://www.lu.lv/sports).
8. **Apbalvošana**
	1. 1. – 3. vietu ieguvušās komandas tiek apbalvotas ar medaļām un atbalstītāju sarūpētām balvām.
9. **Personas datu apstrāde**
	1. Izspēles ietvaros tiek apstrādāti šādi personas dati: dalībnieku vārds, uzvārds, e-pasts, telefona numurs.
	2. Personas dati tiek apstrādāti, lai turnīrā identificētu dalībnieku rezultātu, kā arī lai organizatori varētu sazināties ar dalībniekiem.
	3. Personas dati tiks saglabāti organizatora Kalvja Kazaka, e-pasts: kalvis.kazaks@lu.lv, datorā 30 dienas pēc rezultātu paziņošanas. Pēc glabāšanas termiņa personas dati tiks izdzēsti.
	4. Piesakot savu dalību turnīrā, persona apliecina piekrišanu savu personas datu apstrādei turnīra ietvaros.
	5. Informācija par fizisko personas datu apstrādi LU pieejama https://www.lu.lv/fileadmin/user\_upload/LU.LV/www.lu.lv/Dokumenti/Dokumenti\_LV/2.\_POLITIKAS/lu-privatuma-politika-\_aktual.21-04-2021\_.pdf.
	6. Par datu apstrādi atbildīgs Kalvis Kazaks, e-pasts: kalvis.kazaks@lu.lv. Papildu jautājumu gadījumā sazināties ar LU personas datu speciālistiem datu.specialisti@lu.lv.
10. **Papildu informācija**
	1. Dalība turnīrā ir bez maksas. Visus organizatoriskos izdevumus sedz LU SC.
	2. Uz turnīru OBLIGĀTI jāņem līdzi studenta apliecība, lai organizatori varētu pārbaudīt personas piederību LU.
	3. Pasākums var tikt filmēts un fotografēts. Uzņemtos fotoattēlus un videomateriālus LU var izvietot savos reprezentatīvajos materiālos, tīmekļa vietnēs, kā arī LU sociālo tīklu profilos.

Aktuālākos jaunumus par turnīru var uzzināt: facebook.com (facebook.com/lunaktsturniri).